Quins són els paràmetres urbanístics d'ordenació que es tenen en compte per determinar si una modificació és substancial?
Pel que fa als paràmetres urbanístics d’ordenació, es considera que hi ha modificació substancial en el projecte o a la documentació tècnica quan es modifiquen les condicions bàsiques d’ordenació establertes pel planejament urbanístic que, a efectes d’aquesta ordenança, són les determinacions sobre: l’alineació de l’edifici a vial o la seva profunditat edificable de l’edifici, l’alçada reguladora màxima de l’edifici, el nombre d’habitatges, el coeficient d’edificabilitat neta aplicada a la parcel·la, l’ocupació màxima permesa de les parcel·les, la situació de les edificacions: règim de distàncies i separació a llindars o a partions.